Държавен вестник, бр. 8, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  8
4.2.1. Предварително проучване (преглед 
на документи).
Предварителното проучване се провежда 
до един месец от датата на откриване на про­
цедурата за акредитация, за което на клиента 
се предоставя доклад от определения водещ 
оценител. В този срок, ако са констатирани 
пропуски, на клиента се предоставя констати­
вен доклад и срокът се удължава с един месец 
(до два месеца от откриване на процедурата).
В рамките на десет дни от получаване на 
констативния доклад заявителят е длъжен да 
представи в БСА документирани доказателства 
за отстраняване на пропуските. 
4.2.2. Предварително проучване (чрез пред­
варителна оценка на място).
Предварителната оценка на място позволява 
да се определи и формулира в детайли обхватът 
на акредитация на кандидата, да се направи 
оценка на готовността му за преминаване към 
първоначална оценка, както и да се подпомогне 
нейното планиране. 
Предварителната оценка на място при­
ключва с предоставяне на доклад в срока на 
предварителното проучване (до един месец от 
откриване на процедурата) или при констатира­
не на пропуски със списък на констатираните 
пропуски (BAS QА 2.1.1), който се предоставя в 
деня на приключване на оценката на място. В 
рамките на десет дни от получаване на списъка 
на констатираните пропуски (BAS QА  2.1.1) 
заявителят е длъжен да представи в БСА доку­
ментирани доказателства за отстраняването им.
И при двата случая по т. 4.2.1 и т. 4.2.2 
документите трябва да бъдат придружени от 
писмо, в което подробно да са описани про­
ведените коригиращи действия във връзка с 
констатациите от предварителното проучване 
и приложените документи.
В разширения срок на предварителното 
проучване (два месеца от откриване на про­
цедурата) БСА е длъжна да направи оценка на 
представените документирани доказателства и 
да уведоми заявителя относно продължението 
на процедурата за акредитация.
В случай че пропуските не са отстранени 
или сроковете не са спазени, БСА решава как 
да продължи процедурата по акредитация, а 
именно: извършване на оценка на място или 
отказ от акредитация.
4.3. Оценяване.
4.3.1. Принципи и методи.
Ако е налице положително експертно зак­
лючение от предварителното проучване, се 
извършва оценка на място от екип от оцени­
тели, чиято цел е да оцени съответствието с 
изискванията за акредитация.
Оценяването на място включва един или 
повече от следните методи:
a) преглед на документи – оценка на наръч­
ника по качеството и други документи от систе­
мата за управление на ООС за съответствие с 
изискванията за акредитация (вж. т. 3); преглед 
на записите на ООС от извършената дейност, за 
персонала, от контрола на качеството, вътрешни 
одити, прегледи от ръководството, доклади от 
предходни оценки, доклади от оценки на други 
органи по акредитация и др.;
b) офис оценка – оценка на практическото 
прилагане на документираната система за управ­
ление на ООС чрез оценка на документирани 
доказателства;
c) наблюдение (witness) – наблюдение и 
оценка на дейности, извършвани от ООС (такива 
като изпитване; калибриране; сертификация на 
продукти, на системи, на персонал; контрол; 
заверяване на доклад по околна среда и др.); 
наблюдението на дейностите е задължителен 
елемент от оценката на място;
d) изпитване за пригодност – оценка на 
компетентността на ООС при участието им в 
междулабораторни сравнения (ILC) при изпит­
ване/калибриране; този метод е задължителен 
за оценяването на лабораториите за изпитване 
и/или калибриране;
е) интервю – оценка на компетентността на 
персонала на ООС чрез целенасочено интервю.
При оценки на място за първоначална акреди­
тация/преакредитация/разширяване на обхвата 
се извършва пълно oценяване или оценяване 
на минимум 80 % от заявения за акредитация/ 
преакредитация/разширяване на обхват. 
4.3.2. Подготовка на оценка.
Най-малко 10 дни преди провеждане на 
оценка БСА договаря периода, състава, пъл­
номощията на екипа и плана за оценка с 
ООС. Най-малко 5 дни преди извършване на 
оценката ООС трябва писмено да потвърди 
съгласието си с определените дата и екип, 
пълномощията на екипа и план на оценката. 
В случай че има писмено аргументирано не­
одобрение от страна на заявителя за член на 
екипа за оценка, БСА извършва нов подбор на 
екипа за оценка и ново съгласуване. Ако няма 
на разположение подходящ водещ оценител/
технически оценител/експерт, оценката може 
да бъде отложена и/или да бъде привлечен 
водещ оценител/технически оценител/експерт 
от друг национален орган по акредитация или 
да не бъде оценен обхватът, за който не е на 
разположение технически оценител/експерт на 
този етап от процеса по акредитация.
Българската служба за акредитация може 
да изисква писмено от ООС допълнителна 
информация, необходима за подготовката на 
оценката, като методи, процедури, инструкции 
и други съотносими документи. Органът за 
оценка на съответствието трябва да предос­
тави в БСА изисканата информация и всички 
направени промени в системата си за управле­
ние в определен от БСА срок. Ако поисканите 
документи не бъдат представени в определения 
срок, водещият оценител планира допълнително 
време при планиране на оценката, което се 
заплаща съгласно Ценоразпис на услугите по 
акредитация на ИА БСА (BAS QR 8).